**Няманя Маціч** (сербск.: Немања Матић; нар. 1 жніўня 1988, Шабац, СФРЮ) — сербскі футбаліст, паўабаронца французскага клуба «Рэн» і былы ігрок нацыянальнай зборнай Сербіі.

Клубная кар’ера
---------------

Ва ўзросце 18 гадоў дэбютаваў у клубе «Калубара». У 2007 годзе перайшоў у славацкі клуб «Кошыцы». У славацкім чэмпіянаце правёў 64 матчы, забіўшы ў іх 4 мячы. Там жа ігрок атрымаў славацкае грамадзянства. У 2009 годзе ў складзе «Кошыцаў» стаў уладальнікам Кубка Славакіі, у фінале абыграўшы «Артмедыю» з лікам 3:1. 18 жніўня 2009 года перайшоў у склад «Чэлсі» за 1,5 млн еўра, падпісаўшы чатырохгадовы кантракт з англійскім клубам, аднак у аснове лонданскага клуба практычна не выступаў.

У жніўні 2010 года, склаўшы кампанію іншаму сербскаму гульцу «Чэлсі» Слабадану Райкавічу, Няманя на правах арэнды перайшоў у нідэрландскі «Вітэс». 31 студзеня 2011 года Маціч быў пераведзены ў партугальскі клуб «Бенфіка», паўдзельнічаўшы ў абмене на бразільскага цэнтральнага абаронцу Давіда Луіса. Акрамя гэтага лісабонскі клуб атрымаў яшчэ кампенсацыю ў памеры 25 млн еўра. 13 студзеня 2013 года Маціч забіў свой першы гол за «Бенфіку» ў выніковай гульні 2:2 супраць клуба «Порту». На наступны дзень, ён быў уганараваны падаўжэннем кантракта да 2018 года.

У матчы 1/32 фіналу Лігі Еўропы Маціч забіў пераможны мяч у браму нямецкага «Баера», запяспечаўшы такім чынам лік 3:1 на карысць партугальцаў. Няманя быў неад'емным членам клуба на працягу ўсяго часу выступаў за каманду. 15 мая 2013 года Маціч у фінале Лігі Еўропы сустрэўся са сваімі былымі аднаклубнікамі, аднак «Бенфіка» тым днём трывала паражэнне з лікам 1:2. 4 ліпеня 2013 года Няманя быў абраны найлепшым іграком чэмпіянату Партугаліі, да таго атрымліваўшы 3 перамогі ў намінацыі найлепшага іграка месяца падчас сезона.

15 студзеня 2014 года Маціч вярнуўся ў «Чэлсі», за іграка «сінія» выклалі суму ў памеры 21 млн еўра. Кантракт з іграком быў разлічаны на пяць з паловай гадоў. Праз чатыры дні пасля складання дагавора Няманя ў ​​другі раз дэбютаваў за клуб, замяніўшы Віліяна ў пераможным матчы супраць «Манчэстэр Юнайтэд» з лікам 3:1.

У ліпені 2017 года перайшоў у «Манчэстэр Юнайтэд» за 40 млн фунтаў, падпісаўшы трохгадовы кантракт. У красавіку 2022 года абвясціў, што пакіне клуб па заканчэнні сезона 2021/22. У чэрвені 2022 года ў якасці свабоднага агента падпісаў аднагадовы кантракт з «Ромай».

У жніўні 2023 года перайшоў у французскі «Рэн».

Міжнародная кар’ера
-------------------

У складзе зборнай Сербіі дэбютаваў 14 снежня 2008 года ў таварыскім матчы супраць зборнай Польшчы (1:0). У снежні 2012 года Маціч заявіў, што не будзе гуляць за зборную Сербіі, пакуль Сініша Міхайлавіч будзе з’яўляцца яе трэнерам. Гэтае рашэнне было выклікана тым, што апошнія 5 матчаў да гэтага Маціч не правёў ніводнай мінуты на пляцоўцы ў складзе нацыянальнай каманды. 6 верасня 2013 года, ужо пасля звальнення Міхайлавіча, Маціч вярнуўся ў зборную, прыняўшы ўдзел у адборачным матчы да чэмпіянату свету 2014 супраць зборнай Харватыі.

Дасягненні
----------

**«Кошыцы»**:

* Уладальнік Кубка Славакіі: 2009

**«Чэлсі»**:

* Чэмпіён Англіі (2): 2015, 2017
* Уладальнік Кубка Англіі: 2010
* Уладальнік Кубка Футбольнай лігі: 2015

**«Бенфіка»**:

* Уладальнік Кубка партугальскай лігі: 2012

Крыніцы
-------

1. ↑  Nemanja Matic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Nemanja Matic // As — Madrid: Grupo Prisa, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Benfica 2:2 FC Porto. Zero Zero.
4. ↑  Stylish Benfica put an end to Leverkusen. UEFA.
5. ↑  Nemanja Matic completes £21m Chelsea return. BBC Sport.
6. ↑  Chelsea 3-1 Manchester United. BBC Sport.
7. ↑  Матич перешел из «Челси» в «Манчестер Юнайтед». by.tribuna.com.
8. ↑  Футбол. Неманья Матич на правах свободного агента пополнил состав "Ромы" Архівавана 2 ліпеня 2022.. pressball.by.
9. ↑  Nemanja Matić: Dok ne ode Miha...". RTS.
10. ↑  Matic back for Serbia's crunch qualifiers. Yahoo Sports.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Няманя Маціч

|  |  |
| --- | --- |
| ⚙️   У сацыяльных сетках | X |
| Фота, відэа і аўдыё | Instagram |
| Тэматычныя сайты | AS.com · BDFA · BDFutbol · eu-football.info (ігрок) · FBref.com · FootballDatabase.eu · ForaDeJogo (ігрок) · Kooora · L’Équipe · National Football Teams.com · Reprezentacija.rs · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · УЕФА · Internet Movie Database |
| Слоўнікі і энцыклапедыі | Вялікая расійская (старая версія) · Munzinger |
| Нарматыўны кантроль | GTAA: 226595 |

| ⛭Зборная Сербіі — Чэмпіянат свету 2018 |
| --- |
| Сцяг Сербіі | 
* 1 Стойкавіч (б)
* 2 Рукавіна
* 3 Тошыч
* 4 Мілівоевіч
* 5 Спаіч
* 6 Іванавіч
* 7 Жыўкавіч
* 8 Прыявіч
* 9 Мітравіч
* 10 Тадзіч
* 11 Калараў
* 12 Райкавіч (б)
* 13 Велькавіч
* 14 Родзіч
* 15 Міленкавіч
* 16 Груіч
* 17 Косціч
* 18 Раданіч
* 19 Ёвіч
* 20 Мілінкавіч-Савіч
* 21 Маціч
* 22 Ляіч
* 23 Дзмітравіч (б)
* трэнер: Младан Крстаіч

 |